ОТЧЕТЕН ДОКЛАД

за дейността на Радомирския районен съд

през 2023 година

Настоящият доклад има за цел да представи дейността на Районен съд гр. Радомир през 2023 г. Със задоволство искам да отбележа, че за съда ни изминалата 2023 година беше успешна. Районен съд–Радомир, част от чийто колектив съм и аз в качеството си на председател от месец юли 2016 г., през последните години, отчита високо качество на правораздаване, отлична работна атмосфера, ефективна вътрешна организация на работните процеси, изградено е доверие между ръководството и екипа. Намирам, че това качество на правораздаването следва да продължи и затова през изминалата отчетна година в качеството си на административен ръководител работих за запазване на добрите практики в съда и за подобряването им.

Радомирският районен съд изпълнява дейността си при много добри материално-технически условия, тъй като е известно, че сградата на съда е една от най-новите и модерни сгради в Пернишкия съдебен регион. Разполага с изключително добре обзаведени и поддържани съдийски кабинети и отлично функциониращи три съдебни зали, първокласни стаи и деловодства. Добрите материални условия в сградата на Съдебната палата, съчетани с наличието на практически опит, натрупан от магистратите и съдебните служители допринесе за нормалната и безпроблемна дейност на съда.

Основен принцип в работата на магистратите правораздаващи в съда е защита в максимална степен на правата и законните интереси на гражданите и другите правни субекти и осигуряването на равен достъп до правосъдие, както и еднакво и точно прилагане на закона чрез провеждане на прозрачен, безпристрастен и законосъобразен процес в разумни срокове.

Анализът на данните по основните показатели за 2023 година за работата на съда са доказателство за много добро ниво на правораздавателната дейност през изминалата отчетна 2023 година.

**І. ДВИЖЕНИЕ НА ДЕЛАТА В РАЙОНЕН СЪД ГР. РАДОМИР**

През 2023 година в Районен съд - Радомир е имало за разглеждане общо **1639** дела, от които:

- граждански – **1249** броя дела;

- наказателни - **390** броя (тук се включват наказателни от общ характер, наказателни от административен характер дела, наказателни от частен характер дела, наказателно-административен характер дела по чл. 78а от НК, дела по Закона за здравето и частни наказателни дела) .

От разгледаните наказателни дела в съда 87% са свършени в срок до три месеца от постъпването им, а процентът на приключване на гражданските дела в посочения срок е 89%, т.е. общо процентът на приключваемост на делата в тримесечния срок за отчетния период е 89%.

За сравнение през 2022 год. в Районен съд гр. Радомир е имало за разглеждане общо 1725 дела, от които:

- граждански – 1335 броя дела;

- наказателни - 390 броя (тук се включват наказателни от общ характер, наказателни от административен характер дела, наказателни от частен характер дела, наказателно-административен характер дела по чл. 78а от НК, дела по Закона за здравето и частни наказателни дела), а през 2021 год. в Районен съд гр. Радомир е имало за разглеждане общо 1789 дела, от които:

- граждански дела – 1384 броя;

- наказателни дела - 405 (наказателни от общ характер, наказателни от административен характер, наказателни от частен характер, наказателно-административен характер дела по чл. 78а от НК, дела по Закона за здравето и частни наказателни дела).

При анализ на данните може да се направи извод, че при постъпленията общо от гражданските и наказателните дела има намаляване спрямо 2022 и 2021, съответно с 5,17% и с 6,16%.

**1. НАКАЗАТЕЛНИ ДЕЛА**

През отчетната 2023 г. са постъпили общо 358 наказателни дела, от които 79 наказателни от общ характер дела /за сравнение – през 2022 г. са постъпили общо 347 наказателни дела, от които 82 наказателни от общ характер дела, а през 2021 г. са постъпили общо 347 наказателни дела, от които 77 наказателни от общ характер дела. От предходната година са останали несвършени 17 броя НОХ дела, така, че общият брой за разглеждане на първоинстанционни наказателни от общ характер дела през 2023 година е бил 96 броя.

В сравнителен аспект броят на постъпилите наказателни от общ характер дела, съпоставен с предходните години, е съответно: през 2022 година – 82 броя, а през 2021 година – 77 броя.

Тенденцията при престъпленията срещу личността по **Глава Втора** **от особената част на НК - 2** броя е към намаляване с 3 бр. спрямо 2022 г., когато са били 5 бр. и запазва бройката си 3 бр. спрямо 2021 г.

**При наказателните от частен характер дела, които за 2023 са 2 на брой, тенденцията е към намаляване спрямо 2022 г., когато са били 6 и намаляване спрямо** 2021 г., когато са 7 на брой.

През отчетната 2023 г. има спад с-33,33% спрямо 2022 г. и спад с -80,95% спрямо 2021 г. постъпилите **наказателно административен характер дела по чл.78а от НК** като за 2022 година са 6, за 2021 година са 21 броя.

При престъпленията по **Глава Четвърта** **от особената част на НК** през 2023 г., когато броя е 8, се забелязва трайно увеличаване спрямо делата през 2021, когато са били 3 бр., и увеличаване с 1 бройка на делата спрямо 2022 г., когато са 7 броя.

Постъпилите обвинителните актове за престъпления по **Глава Пета от особената част на НК** /престъпления срещу собствеността/ през 2023 г. са 11 бр., през 2022 г. са 12, а през 2021 са 16 бр. Съпоставката с предходните години води до извода за една намаляваща се тенденция при постъпленията от този вид дела.

При престъпленията по **Глава Осма от особената част на НК /престъпления против дейността на държавни органи и обществени организации/ -** през отчетната 2023 г. са внесени 3 бр. обвинителни акта, като и през 2022 г. – е бил 3 брой, а през 2021 г. 1 брой.

При престъпленията по **Глава Десета /престъпления против реда и общественото спокойствие/ от особената част на НК** през отчетната 2023 г. са постъпили 1 бр. дела, през 2022 г. - 2, а през 2021 г също е постъпило 1 бр. дела.

През отчетната 2023 г. са постъпили 50 броя обвинителни акта, през 2022 г. 50 броя, а през 2021 г. са постъпили 49 броя обвинителни актове по **Глава Единадесета от особената част на НК** **/общоопасни престъпления/**. Тревожен е факта, че е висок броя на делата по чл. 343б , ал.1 и ал.3 от НК - 34 бр.

През 2023 г. има постъпили 10 бр. дела за извършено престъпление по чл. 354а от НК, за 2022 г. има 1 броя постъпили, докато за 2021 г. има 5 броя постъпили дела, което също представлява тревожна тенденция към значително увеличаване на броя на тези дела. От всички разгледани в съда през 2023 г. дела, по 8 бр. е постигнато между подсъдимите и прокуратурата споразумение, 1бр. приключило с присъда , а 1 бр. е останало несвършено в края на отчетния период.

По наказателните от общ характер дела през отчетната година са съдени 92 лица, като осъдените са 86, като има само 4 оправдани лица, което е доказателство за високото качество на работата на прокуратурата по отношение на обосноваността на обвиненията. От постъпилите 79 наказателни от общ характер дела през отчетната година има общо 1 бр. върнати на прокуратурата, което е 1,27% от общия брой на постъпилите дела от общ характер.

При анализа на дейността на съда относно наказателните дела следва да бъдат посочени и делата по чл.243 и чл.244 от НПК и по чл.64 и чл.65 от НПК. През отчетната година са постъпили 11 бр. по чл.243 и по чл.244 от НПК, през 2022 г. - 1 броя, а през 2021 - 7 броя дела. Увеличението, спрямо 2022 г. е със 1000%, а спрямо 2021 г. - с 57,14%.

Делата по чл.64 от НПК и по чл.65 от НПК през отчетната 2023 г. са постъпили 13 бр., през 2022 г.- 2 бр, а през 2021 г. - 0 бр. Тенденцията е към чувствително увеличение на този вид дела.

Значителен обем в работата по наказателните дела заемат и произнасянията по исканията на прокуратурата за разрешение или одобрение на определени процесуално-следствени действия в досъдебното производство – през отчетния период са били образувани 86 бр., през 2022 г. - 29 бр., а през 2021 г. са 37 такива дела. Разпитите пред съдия през отчетната 2023 г. са 15, като през 2022 г. са 21, а през 2021 г. са 91 бр.

Следва да се отбележи, че през 2023 година няма образувано дело по УБДХ.

***С П Р А В К А***

***за дейността на Районен съд гр. Радомир***

***по наказателни дела:***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Име и фамилия на съдията | Стаж по чл.164 ЗСВ | Постъпле-ния | Всичко за разглеж-дане | Свър-шени | Обжал-вани | Отме­нени | Изме­нени | Потвър-дени |
|  | **1** | **2** | **3** | **4** | **5** | **6** | **7** | **8** |
| Антон Игнатов | 25 год. | 131 | 139 | 127 | 18 | 6 | 0 | 6 |
| Ивета Павлова | 23 год. | 121 | 138 | 117 | 21 | 4 | 0 | 15 |
| Росен Александров | 11 год. | 90 | 97 | 96 | 13 | 1 | 1 | 8 |
| Габриела Младенова | 5 год. | 16 | 16 | 16 | 0 | 0 | 0 | 0 |

**Като потвърдените, отменените и изменените се разпределят според вида си по наказателни дела: НОХД, НЧХ и ЧНД /решения или определения/ по следния начин:**

**- от месец януари 2023 г. до месец декември 2023 г.**

|  |  |  |
| --- | --- | --- |
| Съдия |  | Решения |
|  | Индекси |
| Общо | 3-1 | 3-2а | 3-6а | 3-8в |
| Общо | **9** | **7** |  | **2** | **1** |
| Антон Игнатов | **3** | 2 |  | 2 | 1 |
| Ивета Такова | **1** | 1 | 1 |  |  |
| Росен Александров | **5** | 4 |  |  | 0 |
| Габриела Младенова | **0** |  |  |  |  |

|  |  |
| --- | --- |
| Съдия | Определения |
| Индекси |
| Общо | 3-1 | 3-7а | 3-7б | 3-7в | 3-8в |
| Общо | **10** | **5** | **2** | **1** | **1** | **1** |
| Антон Игнатов | **6** | 3 | 1 |  | 1 | 1 |
| Ивета Такова | **2** |  | 1 | 1 |  |  |
| Росен Александров | **2** | 2 |  |  |  |  |
| Габриела Младенова | **0** |  |  |  |  |  |

***Индекси за районни съдилища по наказателни дела: НОХД, НЧХ и ЧНД***

|  |
| --- |
| **3-1** - ПОТВЪРДЕНИ, ОСТАВЕНИ в сила РЕШЕНИЕТО, ПРИСЪДАТА, ОПРЕДЕЛЕНИЕТО |
| **3-2 -** ОТМЕНЕН И ВЪРНАТ ЗА НОВО РАЗГЛЕЖДАНЕ на ПЪРВОИНСТАНЦИОННИЯ СЪД, на ВЪЗЗИВНИЯ СЪД или ИЗПРАТЕН на ПРОКУРОРА; ОТМЕНЕН с ПОСТАНОВЯВАНЕ НА НОВА ПРИСЪДА |
| **3-2а** - ИЗЦЯЛО отменен и върнат за ново разглеждане на първоинстанционния съд; |
| **3-2б** - ИЗЦЯЛО отменен и върнат за ново разглеждане на въззивния съд; |
| **3-2в** - ОТЧАСТИ отменен и върнат за ново разглеждане на ПЪРВОИНСТАНЦИОННИЯ съд; |
| **3-2г** - ОТЧАСТИ отменен и върнат за ново разглеждане на въззивния съд; |
| **3-2д** - ИЗЦЯЛО отменен и изпратен на прокурора; |
| **3-2е** - ИЗЦЯЛО отменен акт с постановяване на нова присъда; изцяло отменен акт с оправдаване на подсъдим от ВКС; |
| **3-2ж** - ОТЧАСТИ отменен акт с постановяване на нова присъда; частично отменен акт с оправдаване на подсъдим от ВКС; |
| **3-2з** - ОТМЕНЕНА присъда и постановяване на административно наказание по чл. 336, ал. 1, т. 4 НПК; |
| **3-2и** - ОТМЕНЕН изцяло, с връщане на делото за ново разглеждане на въззивната инстанция за увеличение на наказанието; |
| **3-2к** - ОТМЕНЕН ОТЧАСТИ, с връщане на делото за ново разглеждане на въззивната инстанция за увеличение на наказанието |
| **3-3** - ОТМЕНЕНИ актове с ПРЕКРАТЯВАНЕ на НАКАЗАТЕЛНОТО ПРОИЗВОДСТВО, поради обективни причини: |
| **3-3а** - отменен на основание чл. 24, ал. 5 НПК |
| **3-3б** - отменен поради амнистия, давност, починал деец или изпадането му в продължително разстройство на здравето, настъпили след постановяване на присъдата; поради условията на чл. 24, ал. 1, т. 6, 7, 8, 8а и 10 НПК. |
| **3-4** - ИЗМЕНЕНИ актове в едната (наказателната и/или гражданско-осъдителната) част, ПОТВЪРДЕНИ в другата част: |
| **3-4а** - изменен в наказателната част по приложението на закона; |
| **3-4б** - изменен в наказателната част по отношение на наказанието и приложението на чл. 53 НК; |
| **3-4в** - изменен в гражданската част; |
| **3-4г** - изменен в наказателната и гражданската част едновременно; |
| **3-4д** - изменен относно режима на изтърпяване, веществените доказателства и разноските; |
| **3-4e** - изменен в наказателната част по приложението на закона и по отношение на наказанието; |
| **3-4ж** - изменен с налагане на административно наказание по чл. 78а НК, с увеличаване на административното наказание, с намаляване или отмяна на административното наказание. |
| **3-5** - ИЗМЕНЕНИ в едната (наказателната и/или гражданската) част, ПОТВЪРДЕНИ в другата част: |
| **3-5а** - изменен в наказателната част; |
| **3-5б** - изменен в гражданската част с определяне на различен размер на обезщетението по ЗЗД, без да са приети нови фактически положения; |
| **3-5в** - изменен в наказателната и гражданската част едновременно, в гражданската част с определяне на различен размер на обезщетението по ЗЗД, без да са приети нови фактически положения; |
| **3-5г** - изменен поради промени в законодателството, поради новоприето тълкувателно решение или обявяване на предходно тълкувателно решение за изгубило значението си, решение на СЕС, включително решение по преюдициално запитване; |
| **3-6** - ВЪЗОБНОВЕНИ ДЕЛА от Върховния касационен съд и апелативен съд: |
| **3-6а** - отменен акт и делото върнато за ново разглеждане на първоинстанционния съд; |
| **3-6б** - отменен акт и делото върнато за ново разглеждане на въззивния съд; |
| **3-6в** - отменен акт с прекратяване на наказателното производство или постановяване на оправдателна присъда; |
| **3-6г** - отменен частично; |
| **3-6д** - изменен; |
| **3-6е** - оставено без уважение искане за възобновяване. |
| **3-6ж** - отменен акт и делото върнато за ново разглеждане поради приложение на чл. 423, ал. 1 НПК или чл. 422, ал. 1, т. 4 НПК; |
| **3-6з** - отменен акт с признаване на подсъдимия за невинен и налагане на административно наказание по чл. 425, ал. 1, т. 3 НПК. |
| **3-7** - ИЗМЕНЕНИ и ОТМЕНЕНИ |
| **3-7а** - отменен с постановяване на различен резултат; |
| **3-7б** - отменен акт и делото върнато за продължаване на съдопроизводствените действия; |
| **3-7в** - изменен акт; |
| **3-8** - ОТМЕНЕНИ и ВЪРНАТИ за НОВО РАЗГЛЕЖДАНЕ НА ПЪРВОИНСТАНЦИОННИЯ СЪД или ВЪРНАТИ на ПРОКУРОРА, ОТМЕНЕНИ с ПОСТАНОВЯВАНЕ НА НОВ АКТ |
| **3-8а** - отменен акт и делото е върнато за ново разглеждане на първоинстанционния съд; |
| **3-8б** - отменен акт на първоинстанционния съд и върнат на прокурора със задължителни указания относно прилагане на закона; |
| **3-8в** - отменен, с постановяване на нов акт /когато се потвърждава окончателно постановлението на прокурора/ или изменен относно основанието за прекратяване; |
| **3-8г** - отменен акт на първоинстанционния съд и оставена без разглеждане жалбата по същество |

**Като потвърдените, отменените и изменените се разпределят според вида си по наказателни дела: административен характер**

**- от месец януари 2023 г. до месец декември 2023 г.**

|  |  |  |
| --- | --- | --- |
| № по ред | СЪДИЯ /име, презиме, фамилия/ | 2. За наказателни дела от административен характер |
| Решения | Определения |
| Индекси | Индекси |
| Общо | 3-9 | 3-10а | 3-10б | Общо | 3-9 |
|  | Общо | **29** | **22** | **5** | **2** | **0** |  |
| 1 | Антон Игнатов | **7** | 4 | 1 | 2 | **0** |  |
| 2 | Ивета Павлова | **17** | 14 | 3 |  | **0** |  |
| 3 | Росен Александров | **5** | 4 |  | 1 | **0** |  |
| 4 | Габриела Младенова | **0** |  |  |  | **0** |  |

***Индекси за районни съдилища по наказателни дела: административен характер***

|  |
| --- |
| **3-9** - ОСТАВЕН В СИЛА съдебен акт по АНД |
| **3-10** - ОТМЕНЕН съдебен акт по АНД |
| **3-10а** - отменен съдебен акт и постановен друг по същество; |
| **3-10б** - отменен съдебен акт и делото е върнато за ново разглеждане; |
| **3-11** - ИЗМЕНЕНО РЕШЕНИЕ по АНД |
| **3-11а** - отменено решение в една част и оставено в сила в другата част; |
| **3-11б** - изменено решение само по отношение на санкцията, отнемането на средството или предмета на нарушението и оставено в сила в останалата част; |
| **3-11в** - изменено решение чрез прилагане на закон за същото, еднакво или по-леко наказуемо нарушение; |
| **3-11г** - отменено решение в една част и изменено в другата част; |
| **3-11д** - изменен съдебен акт само в частта за разноските; |
| **3-11е** - изменено решение в частта за разпореждането с веществените доказателства; |
| **3-12** - ОТМЕНЕНИ АДМИНИСТРАТИВНО НАКАЗАТЕЛНИ ДЕЛА, ПОРАДИ ОБЕКТИВНИ ПРИЧИНИ: |
| **3-12а** - отменени решения по АНД поради изтекъл правнорелевантен срок, прилагане на настъпил междувременно по - благоприятен закон, смърт на нарушителя или изпадането му в продължително разстройство на здравето, настъпили след постановяване на решението, прекратяване на юридическо лице. |
| **3-12б** - отменени решения по АНД поради условията на чл. 24, ал. 1, т. 6 НПК. |

***СПРАВКА***

***за действителната натовареност по наказателни дела на съдии през 2023 г.***

|  |  |  |  |  |
| --- | --- | --- | --- | --- |
| №поред | Име на съдия | Отрабо-теничовеко-месеци | Дела за разглеждане | Свършени дела |
| БройДела | Натовареност- брой дела на месец | Бройдела | Натовареност- брой дела на месец |
| **1** | **2** | **3** | **4** | **5** | **6** | **7** |
| 1 | Антон Игнатов | 12 | 139 | 11,58 | 127 | 10,58 |
| 2 | Ивета Такова | 12 | 138 | 11,5 | 117 | 9,75 |
| 3 | Р. Александров | 12 | 97 | 8,08 | 96 | 8 |
| 4 | Габриела Младенова | 6 | 16 | 2,67 | 16 | 2,67 |

***Сравнителен анализ на постъпленията по наказателни дела за последните три години (вкл. 2023 год.):***

|  |  |  |  |
| --- | --- | --- | --- |
|  | **2023 год.** | **2022 год.** | **2021 год.** |
| ОБЩ БРОЙ | 358 | 347 | 347 |
| ДРУГИ | 93 | 75 | 43 |
| НАХД | 86 | 92 | 120 |
| НЧХД | 2 | 6 | 7 |
| З-н за здравето | 6 | 5 | 6 |
| ЧЛ. 78А НК | 4 | 6 | 21 |
| ЧЛ. 64 и 65 НПК | 13 | 2 | 0 |
| НОХД | 79 | 82 | 77 |
| ПО ГЛ. ХI НК | 50 | 50 | 49 |
| ПО ГЛ.V НК | 11 | 12 | 16 |
| ПО ГЛ. II НК | 2 | 5 | 3 |
| ПО ГЛ. IV НК | 8 | 7 | 3 |
| ПО ГЛ. X НК | 1 | 2 | 1 |
| ПО ГЛ. VIII НК | 3 | 3 | 1 |

 В графа ДРУГИ се включват всички други наказателни дела, които не са изброени в таблицата.

***Сравнителен анализ на свършените наказателни дела и процент на приключването им***

***в тримесечен срок за последните три години***

***(включително 2023 година):***

|  |  |  |  |
| --- | --- | --- | --- |
|  | **2023 год.** | **2022 год.** | **2021 год.** |
| Свършени | 356 | 358 | 362 |
| Със съдебен акт по същество | 282 | 277 | 275 |
| Процент на приключилив 3-месечен срок | 0,87 | 0,83 | 0,77 |
| Несвършени | 34 | 32 | 43 |

**2. ГРАЖДАНСКИ ДЕЛА**

Постъпилите в районния съд граждански дела за 2023 година са общо 1090. Заедно с останалите несвършени 159 от предходната година за разглеждане от съдиите в съда са били общо 1249 броя.

От постъпилите през отчетната година 1090 граждански дела, 29 са брачни, 9 дела са за издръжка, делата по СК – 33 броя, 91 облигационни искове, 23 вещни искове, 21 делби, 6 броя искове по КТ, 17 дела по Закона срещу домашното насилие, 19 по Закона за закрила на детето, 2 административни дела и 93 частни граждански дела. За сравнение: постъпилите в районния съд граждански дела за 2022 година са общо 1180, заедно с останалите несвършени 155 от предходната година за разглеждане от съдиите в съда са били общо 1335 броя, а през 2021 година са постъпили общо 1196. Заедно с останалите несвършени 188 от предходната година за разглеждане от съдиите в съда са били общо 1384 броя.

Анализът на гражданските дела сочи, че най-голям дял от постъпленията имат делата по чл. 410 и чл. 417 от ГПК – 700 броя, следвани от Облигационните, които са 91, и 53 бр. несвършени от предходната година, общо делата за разглеждане са 144 бр., а на трето място по брой разглеждани дела се нареждат Установителните искове – 66 бр.

Искове по СК, ЗЗДН, ЗЛС, ЗГР, ЗЗДетето, ЗБЖИРБ – 88, т.е, броят на постъпилите граждански дела през 2023 г. са се увеличили, спрямо предходната 2022 г. с 2,33% и са намалели, спрямо 2021 г. с -1,12%.

Делата по чл. 310 от ГПК са се увеличили с 9,09% спрямо 2022 година и са намалели с 4 бр. спрямо 2021 година. През 2023 г. техният брой е 12, а през 2022 и 2021 съответно 11 и 16 бр.

Частните граждански дела са се увеличили с 50% спрямо 2022 година и са намалели -11,43% спрямо 2021 година.

Постъпленията на дела по чл.410 и чл.417 от ГПК за 2023 г. са намалели с 14,53% спрямо 2022 г. и са намалели с 15,56% спрямо 2021 г. Този вид дела запазват един относително висок процент на фона на останалите граждански дела.

Делбените производства за 2023 г. са 21 бр. колкото и през 2022 г., когато са били 21 бр. и са намалели спрямо 2021 г. с -12,5%, когато са били 24 бр.

При вещните искове за 2023 г., когато броят им е 23, се отчита намаляване в нивото им с 28,13% спрямо 2022 г. и увеличение с 4,55% спрямо 2021 г., когато броя им е бил 22 броя.

Исковете по Семейния кодекс през отчетния период са 33 бр, което е увеличаване с 6,45% спрямо 2022 и увеличение с 3,13, спрямо 2021 г., когато техният брой е - 32 бр.

От тях делата за развод запазват трайна тенденция към намаляване – през 2023 г. са 29 бр., през 2022 г. – 37 бр., а през 2021 – 33 бр.

При делата за издръжка през 2023 г., които са 9 бр., има намаляване с 28,57%, спрямо 2022 г., когато са били 7 бр. и спад с 35,71%, спрямо 2021 г., когато са 14 бр. Делата по Закона за защита от домашно насилие, постъпили през 2023 г. са 17 бр., което е увеличение с 54,55% спрямо 2022 г., когато са били 11 и увеличение със 70% спрямо 2021 г., когато са били 10 бр.

Делата по Закона за закрила на детето 19 бр. за 2023 г. са се увеличили с 18,75% спрямо 2022 г. и 2021 г., когато техният брой е бил 16.

От общия брой граждански дела за разглеждане (1249 бр.) **890** дела са били решени **с постановени актове по същество на делото**, като 222 дела **са били прекратени** по различни причини.

В Районен съд гр. Радомир са приети времеви стандарти за насрочване и разглеждане на гражданските дела, които се спазват почти напълно.

Искам да отбележа, че през предходната година съдии положиха максимални усилия за приключване на производствата изолираните причини за забавяне движението на делата са идентични с предходни периоди - нередовно връчване на съдебни книжа и призовки, ненадлежното оформяне на връчените съдебните книжа, отлагане на делата по обективни причини, прекомерна натовареност на експертите и пр., както и поради представянето на болнични листове, различни молби за отлагане от страни, свидетели, вещи лица, адвокати и т.н. Но същите се отстраняват благодарение подобряването на администрирането на делата от страна на съдиите, повишеното чувство за отговорност, осъзнатата необходимост за работа в екип и повишено ниво на качеството на обслужване на гражданите.

Средната продължителност на разглежданите дела от постъпването им /а по гражданските дела – от датата на насрочване на първото заседание на делото до постановяване на съдебния акт/, съгласно статистическите отчети за работата на районния съд от общо свършените 1112 дела – в тримесечен срок са свършени 994 дела, което съставлява **89% от делата.** Общо останали несвършени към 31.12.2023 г. са 137 граждански дела, което в процентно изражение представлява 10,97% от всички дела за разглеждане.

От постановените съдебни актове по граждански дела са били изпратени за обжалване общо 80 съдебни акта, като от върнатите обжалвани акта през 2023 г. са напълно отменени 9, изменени са 6 и са оставени в сила 34 акта.

***С П Р А В К А***

***за дейността на Районен съд гр. Радомир***

***по граждански дела:***

|  |  |  |  |  |  |  |  |
| --- | --- | --- | --- | --- | --- | --- | --- |
| Име и фамилияна съдията | Стаж по чл.164 ЗСВ | Дела за разглеж-дане | Свърше-ни | Обжал-вани | Отме-нени | Изме-нени | Оставени в сила |
| **1** | **2** | **3** | **4** | **5** | **6** | **7** | **8** |
| Антон Игнатов | 25 год. | 379 | 355 | 38 | 8 | 7 | 8 |
| Ивета Павлова | 23 год. | 211 | 210 | 0 | 0 | 0 | 0 |
| Росен Александров | 11 год. | 463 | 397 | 41 | 1 | 0 | 15 |
| Габриела Младенова | 5 год. | 196 | 150 | 1 | 0 | 0 | 0 |

като потвърдените, отменените и изменените съдебни актове се разпределят в зависимост от характера си /решения или определения/ по следния начин:

**- от месец януари 2023 г. до месец декември 2023 г.**

|  |  |  |
| --- | --- | --- |
| № | Съдия | Решения |
| Индекси |
| **Общо** | **1-1** | **1-3а** | **1-3б** | **1-5а** | **1-5г** | **1-7б** |
|   | За всичко дела | **48** | **34** | **4** | **3** | **4** | **2** | **1** |
| 1 | Антон Игнатов | **28** | 15 | 3 | 3 | 4 | 2 | 1 |
| 2 | Ивета Такова | **0** |  |  |  |  |  |  |
| 3 | Росен Александров | **20** | 19 | 1 |  |  |  |  |
| 4 | Габриела Младенова | **0** |  |  |  |  |  |  |

|  |  |  |
| --- | --- | --- |
| № | Съдия | ОПРЕДЕЛЕНИЯ |
| ИНДЕКСИ |
| **Общо** | **1-1** | **1-3а** | **1-5а** |
|   | За всичко дела | **8** | **2** | **5** | **1** |
| 1 | Антон Игнатов | **3** |  | 2 | 1 |
| 2 | Ивета Такова | **2** |  | 2 |  |
| 3 | Росен Александров | **3** | 2 | 1 |  |
| 4 | Габриела Младенова | **0** |  |  |  |

ИНДЕКСИ:

РАЙОННИ СЪДИЛИЩА

За граждански и търговски дела

|  |
| --- |
| **1-1** - ИЗЦЯЛО ПОТВЪРДЕН СЪДЕБЕН АКТ |
| **1-2** - СЪДЕБЕН АКТ, КОЙТО НЕ Е ДОПУСНАТ до касационно обжалване |
| **1-3** - ИЗЦЯЛО ОТМЕНЕН, ОБЕЗСИЛЕН или НИЩОЖЕН СЪДЕБЕН АКТ |
| **1-3а** - съдебен акт, който е изцяло отменен от горната инстанция и е постановен акт по същество или актът е изцяло отменен и делото е върнато за разглеждане; |
| **1-3б** - съдебен акт, който е изцяло обезсилен, без значение дали делото е върнато за ново разглеждане или не е; |
| **1-3в** - съдебен акт, който е прогласен изцяло за нищожен, без значение дели делото е върнато за ново разглеждане или не е; |
| **1-3г** - съдебен акт, който е отменен в едната част и е обезсилен в другата част. |
| **1- 4** - ИЗЦЯЛО ОТМЕНЕН или ИЗЦЯЛО ОБЕЗСИЛЕН СЪДЕБЕН АКТ по обективни причини: |
| **1-4а** - съдебен акт, който е изцяло отменен или изцяло обезсилен, поради допуснати нови доказателства пред въззивната инстанция. |
| **1-4б** - съдебен акт, който е изцяло отменен или изцяло обезсилен поради отказ или оттегляне пред въззивна (касационна) инстанция на исковата молба или постигане на спогодба, евентуално споразумение след медиация пред въззивна (касационна) инстанция, или изтекъл правнорелевантен срок, който не е бил налице към момента на постановяване на първоинстанционното решение, включително и в др. подобни хипотези; |
| **1-4в** - съдебен акт, който е изцяло отменен или изцяло обезсилен, поради заличаване от търговския регистър или приемане на вземането изцяло на ищеца, когато срещу ответника е открито производство по несъстоятелност и вземането на ищеца е прието изцяло; |
| **1-4г** - съдебен акт, който е изцяло отменен или изцяло обезсилен поради промени в законодателството /напр. обратно действие на закон и др./, както и поради новоприето тълкувателно решение или обявяване на предходно тълкувателно решение за изгубило значението си, включително решение по преюдициално запитване или решение на Съда на Европейския съюз. |
| **1-4д** - съдебен акт, който е изцяло или частично отменен поради противоречива съдебна практика на касационната инстанция и не е постановено тълкувателно решение към момента на постановяване на съответния съдебен акт. |
| **1-5** – СЪДЕБЕН АКТ, който НЕ Е ОБЖАЛВАН, който Е ПОТВЪРДЕН или който НЕ Е ДОПУСНАТ до касационно обжалване в едната част, а в другата част е ОТМЕНЕН, ОБЕЗСИЛЕН или обявен за НИЩОЖЕН: |
| **1-5а** - съдебен акт, който не е обжалван, потвърден е или не е допуснат до касационно обжалване в едната част, а в другата част е отменен от по-горната инстанция и е постановен акт по същество или е отменен и делото е върнато за разглеждане; |
| **1-5б** - съдебен акт, който не е обжалван, потвърден е или не е допуснат до касационно обжалване в едната част, а в другата част е обезсилен и делото е върнато или не за ново разглеждане; |
| **1-5в** - съдебен акт, който не е обжалван, потвърден е или не е допуснат до касационно обжалване в едната част, в другата част е прогласен за нищожен и делото е върнато за ново разглеждане; |
| **1-5г** – съдебен акт, който не е обжалван, потвърден е или не е допуснат до касационно обжалване в едната част, в друга част е отменен, а в трета част е обезсилен. |
| **1-5д** - съдебен акт, който в една част е отменен като неправилен, а в друга част е прогласен за нищожен. |
| **1-6** - СЪДЕБЕН АКТ, КОЙТО НЕ Е ОБЖАЛВАН, ПОТВЪРДЕН Е ИЛИ НЕ Е ДОПУСНАТ ДО КАСАЦИОННО ОБЖАЛВАНЕ в едната част, а в другата част е ОТМЕНЕН или ОБЕЗСИЛЕН по обективни причини: |
| **1-6а** - съдебен акт, който не е обжалван, потвърден е или не е допуснат до касационно обжалване в едната част, а в другата част е отменен или обезсилен, поради представяне на нови доказателства пред въззивната инстанция, които са обусловили отмяната или обезсилването; |
| **1-6б** - съдебен акт, който не е обжалван, потвърден е или не е допуснат до касационно обжалване в едната част, а в другата част е отменен или обезсилен, поради отказ или оттегляне пред въззивна (касационна) инстанция на исковата молба или постигане на спогодба, евентуално медиация пред въззивна (касационна) инстанция или изтекъл правнорелевантен срок, който не е бил налице към момента на постановяване на първоинстанционния акт или др.; |
| **1-6в** - съдебен акт, който не е обжалван, потвърден е или не е допуснат до касационно обжалване в едната част, а в другата част е отменен или обезсилен, поради заличаване от търговския регистър или приемане на вземането изцяло на ищеца, когато срещу ответника е открито производство по несъстоятелност и вземането на ищеца е прието изцяло; |
| **1-6г** - съдебен акт, който не е обжалван, потвърден е или не е допуснат до касационно обжалване в едната част, а в другата част е отменен или обезсилен, поради промени в законодателството, най-често обратно действие на закон, както и в случаите поради новоприето тълкувателно решение, или решение на Съда на Европейския съюз, или обявяване на предходно тълкувателно решение за изгубило значението си. |
| **1-6д -** съдебен акт, който не е обжалван, потвърден е или не е допуснат до касационно обжалване в едната част, а в другата част е отменен или обезсилен, поради различно определяне на:- размер на обезщетение при прилагане на критерия за справедливост (напр. чл. 52 ЗЗД, чл. 95а от Закона за авторското право и сродните му права, чл. 28 от Закона за патентите и регистрацията на полезните модели, чл. 57а от Закона за промишления дизайн, чл. 118 от Закона за марките и географските означения, чл. 7 и чл. 11 ТЗ и др. подобни); - издръжка; - режим на лични отношения с дете; - глоба; - срок на разрешение по чл. 127а СК; - мерки за защита по Закона за защита от домашно насилие или срока за тяхното приложение; - размер на адвокатско/юрисконсултско възнаграждение при прилагане на критерия за прекомерност.**Индекс 1-6д се прилага само в случаите**, в които от горната инстанция не са приети нови изводи по релевантните факти. |
| **1-7** - СЪДЕБЕН АКТ, КОЙТО Е ОТМЕНЕН, ОБЕЗСИЛЕН или ОБЯВЕН ЗА НИЩОЖЕН поради нарушения, допуснати от съда - в едната част, а в другата част - ОТМЕНЕН или ОБЕЗСИЛЕН по обективни причини. |
| **1-7а** - съдебен акт, който е отменен, обезсилен или обявен за нищожен от горната инстанция - в едната част, а в другата част - отменен или обезсилен, поради представяне на нови доказателства пред въззивната инстанция, обусловили отмяната или обезсилването; |
| **1-7а** не се прилага при допуснати нови доказателства от въззивната инстанция в хипотезата на чл. 266, ал. 3 ГПК поради допуснати от първоинстанционния съд процесуални нарушения. |
| **1-7б** - съдебен акт, който е отменен, обезсилен или обявен за нищожен от горната инстанция в едната част, а в другата - отменен или обезсилен, поради: отказ или оттегляне пред въззивна (касационна) инстанция на исковата молба, постигане на спогодба, изтекъл правнорелевантен срок, който не е бил налице към момента на постановяване на обжалвания акт и др.; |
| **1-7в** - съдебен акт, който е отменен, обезсилен или обявен за нищожен от горната инстанция в едната част, а в другата е отменен или обезсилен, поради заличаване от търговския регистър или приемане на вземането на ищеца, когато срещу ответника е открито производство по несъстоятелност и вземането на ищеца е прието; |
| **1-7г** - съдебен акт, който е отменен, обезсилен или обявен за нищожен от горната инстанция в едната част, а в другата е отменен или обезсилен, поради промени в законодателството, най-често обратно действие на закон, както и поради новоприето тълкувателно решение, или решение на Съда на Европейския съюз, или обявяване на предходно тълкувателно решение за изгубило значението си; |
| **1-8** - СЪДЕБЕН АКТ, КОЙТО НЕ Е ОБЖАЛВАН, ПОТВЪРДЕН Е ИЛИ НЕ Е ДОПУСНАТ ДО КАСАЦИОННО ОБЖАЛВАНЕ в едната част, в друга част е ОТМЕНЕН, ОБЕЗСИЛЕН или ОБЯВЕН ЗА НИЩОЖЕН, а в трета част е ОТМЕНЕН или ОБЕЗСИЛЕН, по обективни причини: |
| **1-8а** - съдебен акт, който не е обжалван, потвърден е или не е допуснат до касационно обжалване в едната част, в друга част е отменен и делото е решено по същество от горната инстанция, актът е обезсилен или е обявен за нищожен, а в трета част - актът е отменен или е обезсилен, поради представяне на нови доказателства, които са допуснати по арг. за противното от чл. 266, ал. 1 ГПК и в хипотезата на чл. 266, ал. 2 ГПК, обусловили отмяната или обезсилването. |
| **1-8а** не се прилага при допуснати нови доказателства от въззивната инстанция в хипотезата на чл. 266, ал. 3 ГПК поради допуснати от първоинстанционния съд процесуални нарушения. |
| **1-8б** - съдебен акт, който не е обжалван, потвърден е или не е допуснат до касационно обжалване в едната част, в друга част е отменен и делото е решено по същество от горната инстанция, актът е обезсилен или обявен за нищожен, а в трета част е отменен или е обезсилен, поради: отказ или оттегляне пред въззивна (касационна) инстанция на исковата молба, постигане на спогодба пред въззивна (касационна) инстанция, изтекъл правнорелевантен срок, който не е бил налице към момента на постановяване на обжалвания акт или др.; |
| **1-8в** - съдебен акт, който не е обжалван, потвърден е или не е допуснат до касационно обжалване в едната част, в друга част е отменен и делото е решено по същество от горната инстанция, актът е обезсилен или обявен за нищожен, а в трета част е отменен или обезсилен, поради: заличаване от търговския регистър или приемане изцяло на вземането на ищеца, когато срещу ответника е открито производство по несъстоятелност и вземането на ищеца е прието изцяло; |
| **1-8г** - съдебен акт, който не е обжалван, потвърден е или не е допуснат до касационно обжалване в едната част, в друга част е отменен и делото е решено по същество от горната инстанция, актът е обезсилен или обявен за нищожен, а в трета част е отменен или обезсилен, поради промени в законодателството, най-често обратно действие на закон, както и поради новоприето тълкувателно решение, или решение на Съда на Европейския съюз, или обявяване на предходно тълкувателно решение за изгубило значението си; |
| **1-8д -** съдебен акт, който не е обжалван, потвърден е или не е допуснат до касационно обжалване в едната част, в друга част е отменен и делото е решено по същество от горната инстанция, актът е обезсилен или обявен за нищожен, а в трета част е отменен, поради различно определяне на: - размер на обезщетение при прилагане на критерия за справедливост /напр. чл. 52 ЗЗД, чл. 95а от Закона за авторското право и сродните му права, чл. 28 от Закона за патентите и регистрацията на полезните модели, чл. 57а от Закона за промишления дизайн, чл. 118 от Закона за марките и географските означения, чл. 7 и чл. 11 ТЗ и др./; - издръжка; - режим на лични отношения с дете; - глоба; - срок на разрешение по чл. 127а СК; - размер на адвокатско/юрисконсултско възнаграждение при прилагане на критерия за прекомерност. **1-8д се прилага само в случаите**, в които от горната инстанция не е приела различни изводи за релевантните по делото факти. |

**Справка за резултатите от върнати обжалвани и протестирани АДМИНИСТРАТИВНИ дела на съдиите**

**от РАЙОНЕН СЪД гр. Радомир през 12 месеца на 2023 г.**

|  |  |  |
| --- | --- | --- |
| № по ред | **СЪДИЯ/име, презиме, фамилия/** | **ОПРЕДЕЛЕНИЯ** |
| **ИНДЕКСИ** |
| **Общо** | **2-3б** |
|  | **ОБЩО** | **1** | **1** |
| 1 | Антон Игнатов | **1** | 1 |

***СПРАВКА***

***за действителната натовареност по граждански дела на съдии през 2023 г.***

|  |  |  |  |  |
| --- | --- | --- | --- | --- |
| №поред | Име на съдия | Отработе-ни човеко- месеци | Дела за разглеждане | Свършени дела |
| Бройдела | Натовареност - брой дела на месец | Брой дела | Натовареност - брой дела на месец |
| **1** | **2** | **3** | **4** | **5** | **6** | **7** |
| 1 | Антон Игнатов | 12 | 379 | 31,58 | 355 | 29,58 |
| 2 | Ивета Такова | 12 | 211 | 17,58 | 210 | 17,5 |
| 3 | Р. Александров | 12 | 463 | 38,58 | 397 | 33,08 |
| 4 | Габриела Младенова | 6 | 196 | 32,67 | 108 | 18 |

***Сравнителен анализ на свършените граждански дела и процент на приключването им***

***в тримесечен срок за последните три години***

***(включително 2023 година):***

|  |  |  |  |
| --- | --- | --- | --- |
|  | **2023 г.** | **2022 г.** | **2021 г.** |
| Свършени | 1112 | 1176 | 1229 |
| Със съдебен акт по същество | 890 | 963 | 999 |
| Процент на приключили в 3-месечен срок | 0,89 | 0,91 | 0,88 |
| Несвършени | 137 | 159 | 155 |

***Сравнителен анализ на постъпленията по граждански дела за последните***

 ***три години (вкл. 2023 год.):***

|  |  |  |  |
| --- | --- | --- | --- |
|  | **2023 год.** | **2022 год.** | **2021 год.** |
| ОБЩ БРОЙ | 1090 | 1180 | 1196 |
| ЧЛ. 200 КТ | 1 | 3 | 3 |
| ИСКОВЕ ПО КТ | 6 | 7 | 10 |
| ОБЛ. ИСКОВЕ | 91 | 88 | 46 |
| ИЗДРЪЖКА | 9 | 7 | 14 |
| ВЕЩНИ ИСКОВЕ | 23 | 32 | 22 |
| УСТАНОВИТЕЛНИ ИСКОВЕ | 66 | 64 | 68 |
| ДЕЛБИ | 21 | 21 | 24 |
| РАЗВОД | 29 | 37 | 33 |
| АДМ. ДЕЛА | 2 | 1 | 3 |
| ДЕЛА ПО СК | 33 | 31 | 32 |
| ДРУГИ | 809 | 889 | 941 |

В гарафа ДРУГИ се включват всички граждански дела, които не са изброени в таблицата.

**НАТОВАРЕНОСТ НА МАГИСТРАТИТЕ В РАЙОНЕН СЪД –РАДОМИР ПРЕЗ 2023 г. СЪГЛАСНО ЕИСС/Единна информационна система на съдилищата/**

По справка **в ЕИСС** натовареността на магистратите през 2023 г. е както следва:

Ивета Павлова- Председател – 103,38

Антон Игнатов – Районен съдия -164,59

Росен Александров - Районен съдия - 156,45

Габриела Младенова - Районен съдия – 38,67

**II. СЪДЕБНО ИЗПЪЛНЕНИЕ**

За отчетната 2023 г. броят на висящите изпълнителни дела в началото на отчетната година е 1660 бр., като постъпилите са 178 броя, за 2022 г. броят на висящите изпълнителни дела в началото на отчетната година е 1852 бр., като постъпилите са 147 броя, а за 2021 г. броят на висящите изпълнителни дела в началото на годината е 1994 бр., като постъпилите са 175 броя. За 2023 делата, изпратени по подсъдност на друг съдебен изпълнител са 19, за 2022 делата, изпратени по подсъдност на друг съдебен изпълнител са 20, а за 2021 делата, изпратени по подсъдност на друг съдебен изпълнител са 22. Събраната сума през 2023 г. е 331 367 лв., събраната сума през 2022 г. е 293 409 лв., а през 2021 е 232 865 лв.

***Сравнителен анализ на постъпленията и на свършените дела за***

***последните три години /включително 2021 г.:***

|  |  |  |  |
| --- | --- | --- | --- |
|  | **2023 г.** | **2022 г.** | **2021 г.** |
| ОБЩ БРОЙ | 178 бр. | 147 бр. | 175 бр. |
| СВЪРШЕНИ | 298 бр. | 339 бр. | 317 бр. |
| СЪБРАНИ СУМИ | **331 367 лв.** | **293 409 лв.** |  **232 865 лв.** |
| НЕСВЪРШЕНИ | 1540 бр. | 1852 бр. | 1994 бр. |

**ЗА ДЪРЖАВНИЯ СЪДЕБЕН ИЗПЪЛНИТЕЛ РЕЗУЛТАТИТЕ СА СЛЕДНИТЕ:**

|  |  |  |  |  |
| --- | --- | --- | --- | --- |
| ИМЕ | ЮРИДИЧЕСКИ СТАЖ | ПОСТЪПИЛИ ДЕЛА | СВЪРШЕНИ ДЕЛА | СЪБРАНИ СУМИ |
| ДЕСИСЛАВА ДАМЯНОВА | 22 ГОДИНИ | 178 бр. | 298 бр. | 331 367 лв. |

**III. ДЕЙНОСТ НА СЪДИЯТА ПО ВПИСВАНИЯТА.**

Тъй като службата по вписвания е на подчинение на Агенцията по вписванията при Министерство на правосъдието, то няма да се спирам на дейността на самата служба по вписванията, а само на дейността на съдията по вписванията.

***Период от 01.01.2023 г. до 31.12.2023 г.***

|  |  |
| --- | --- |
| Вид такса | Обща сума в лв. |
| Вид такса | Обща сума |
| Общо приходи  | 140887,77 |
| Стойност на таксите, събирани от вписвания | 106238,82 |
| Такса от вписване на продажби | 31466,46 |
| Удостоверен мат.интерес на вписаните продажби | 23777830,17 |
| Такси от вписване на ипотеки | 42087,36 |
| Удостоверен мат.интерес на вписаните ипотеки | 42074018,15 |
| Такси от вписване на замени | 506,19 |
| Удостоверен мат.интерес на вписаните замени | 393219,26 |
| Такси от вписване на други актове | 32178,81 |
| Удостоверен мат.интерес на вписаните други актове | 47329941,52 |
| Приходи от устни справки | 290,60 |
| Приходи от удостоверения | 17945 |
| Приходи от издадени преписи | 2721 |

През отчетната 2023 г. са извършени 3 776 вписвания, от тях: продажби – 1538, дарения – 1311, замени – 15, ограничени вещни права – 19, наеми – 189, аренди – 37, законни ипотеки – 9, договорни ипотеки – 65, възбрани – 145, искови молби – 41, обявени завещания – 11, делби – 78, констативни нотариални актове – 501, административни акта за публична и частна държавна собственост – 89, административни акта за общинска собственост – 463, други актове – 133.

През 2022 г. са извършени 3 484 вписвания, от тях: продажби – 1596, дарения – 437, замени – 9, ограничени вещни права – 18, наеми – 66, аренди – 24, законни ипотеки – 15, договорни ипотеки – 45, възбрани – 143, искови молби – 40, обявени завещания – 11, делби – 62, констативни нотариални актове – 393, административни акта за публична и частна държавна собственост – 38, административни акта за общинска собственост – 470, други актове – 117.

През 2021 г. са извършени 2 947 вписвания, от тях: продажби – 1493, дарения – 377, замени – 7, ограничени вещни права – 19, наеми – 78, аренди – 9, законни ипотеки – 17, договорни ипотеки – 38, възбрани – 92, искови молби – 36, обявени завещания – 15, делби – 45, констативни нотариални актове – 298, административни акта за публична и частна държавна собственост – 38, административни акта за общинска собственост – 217, други актове – 95.

**IV. КАДРОВА ОБЕЗПЕЧЕНОСТ**

Районен съд гр. Радомир е вторият по големина от всички 4 районни съдилища в съдебния район на Пернишки окръжен съд. През отчетния период Районен съд – Радомир осъществяваше своята дейност при численост по щат към края на годината 26 работни места, от които 4 съдии, 1 държавен съдебен изпълнител, 1 съдия по вписванията и 20 съдебни служители. Във връзка с влязло в сила Решение по т.11.4 от протокол №21 от заседание на Съдийската колегия на ВСС, проведено на 20.06.2023г., на основание чл. 160, във връзка с чл. 186а, ал. 4 от ЗСВ, считано от 03.07.2023г., Габриела Димитрова Младенова встъпи в длъжност като съдия в Радомирски районен съд.

 **БРОЙ НА РАБОТЕЩИТЕ В РАЙОНЕН СЪД СЪДИИ:**

По щатно разписание в Районен съд - Радомир длъжностите са: Председател на съда и трима съдии, както и държавен съдебен изпълнител и съдия по вписванията.

С решение на Общото събрание на съда от 31.01.2017г. бяха обособени наказателна и гражданска колегии, считано от 23.02.2017г., като съдия Ивета Павлова и съдия Антон Игнатов се обособиха в наказателна колегия, а съдия Татяна Тодорова и съдия Росен Александров в гражданска. На същото събрание се взе решение всички съдии в съда, предвид значителния брой постъпващи заявления по чл. 410 и чл. 417 ГПК, да разглеждат заповедни производства. След решението на СК на ВСС за назначаване на съдия Младенова, със заповед №188/30.06.2023г. на Административният ръководител – Председател на Районен съд гр.Радомир, считано от 03.07.2023г. отново се обособят две колегии – гражданска и наказателна, като III-ти съдебен състав със съдия Младенова и IV-ти съдебен състав със съдия Александров работят като гражданска колегия, а I-ви съдебен състав със съдия Павлова и II-ри съдебен състав със съдия Игнатов, работят като наказателна колегия.

Административният ръководител – Председател на PC – Радомир е със следната натовареност, предвид изпълняваните от него административни функции, а именно: 90% натовареност по всички категории наказателни дела и със 100% натовареност по следните категории дела: Заповедни производства по чл. 410 ГПК и чл. 417 ГПК, Частни наказателни дела - по дежурство, Частни граждански дела-по дежурство, Частни наказателни дела по искания по ЗЕС и по искания по чл. 159а от НПК, Частни наказателни дела по чл. 65 от НПК.

Съдия Антон Игнатов е съдии са със 100% натовареност по наказателни дела и със 100% натовареност по следните категории дела: Заповедни производства по чл. 410 ГПК и чл. 417 ГПК, Частни наказателни дела - по дежурство, Частни граждански дела-по дежурство, Частни наказателни дела по искания по ЗЕС и по искания по чл. 159а от НПК, Частни наказателни дела по чл. 65 от НПК.

Съдия Росен Александров и съдия Габриела Младенова са със 100 % натовареност по граждански дела и със 100% натовареност по следните категории дела: Частни наказателни дела - по дежурство, Частни наказателни дела по искания по ЗЕС и по искания по чл. 159а от НПК, Частни наказателни дела по чл. 65 от НПК.

**СЪДЕБНИ СЛУЖИТЕЛИ :**

По щат служителите в съда през 2023 година са били двадесет на брой.

Специализираната администрация в Районен съд – Радомир е организирана в отделни служби – „Съдебно деловодство“, „Съдебни секретари“, „Съдебно изпълнение“, „Връчване на призовки и съдебни книжа“. През 2023 г. в Специализираната администрация са работили общо 15 служители, от които един завеждащ служба, един съдебен деловодител „Регистратура“, един съдебен деловодител „Бюро съдимост“, двама съдебни деловодители в служба „Съдебно деловодство“, един съдебен архивар, двама деловодители служба „Съдебно изпълнение“, четирима съдебни секретари и двама призовкари.

Общата администрация в съдебния орган включва щатните бройки за длъжностите „Административен секретар“, „Главен счетоводител“, „Шофьор“, двама „Чистачи“ и „Системен администратор“. Длъжността „касиер“ се изпълнява от съдебен деловодител в служба съдебно изпълнение, съгласно Заповед № 224/28.09.2010 г. на Председателя на съда и предвид направени препоръки от Дирекция „Вътрешен одит“ към ВСС, считано от 01.10.2010 г., а предвид необходимостта от периодично снабдяване и поддържане на съда с инвентар и консумативи, извършването на дейности по поддръжката на ползваните помещения, заемащият длъжност „шофьор“ е натоварен с функциите и на домакин. Административният секретар е и служител по сигурността на информацията, лице по защита на личните данни и изпълнява функциите на звено „Пресслужба и информация“ и „Връзки с обществеността“. Един от съдебните деловодители е зав.служба „Регистратура класифицирана информация“, а двама от секретарите са заместник завеждащ служба „Регистратура класифицирана информация“.

Считано от 18.05.2023 г., поради пенсиониране на съдебен служител, изпълняващ длъжността „шофьор“, той и огняр, бе назначен друг, при условията на чл.70, ал.1 от КТ.

Към 31.12.2023 г. действително заети са всички щатове – съответно: един административен секретар, главен счетоводител, един завеждащ служба, двама деловодители, един деловодител „Регистратура“, един деловодител „Бюро съдимост“, двама деловодители СИС, един архивар, четирима съдебни секретари, двама призовкари, шофьор, двама чистачи и системен администратор.

Към настоящия момент всички длъжности в съдебната администрация са заети.

Екипът на съда работи при отлични материално-битови условия – много добра материална база, модерно техническо оборудване. Понастоящем броят на помещенията и тяхното разположение задоволяват нуждите на съда, като с оглед осигуряването на отделна стая за системния администратор и подобряване на работната среда, административния секретар работи в кабинет на втория етаж до Председателя на съда, а неговата стая бе освободена за системния администратор. От 2018 година функционира и новото помещение на служба „Регистратура“ и Бюро съдимост“, а действащото до края на 2017 година като такова се обособи като канцелария на служба „Призовки и връчване на съдебни книжа“, с оглед осигуряване на дневна светлина на работещите там. Обособени бяха и отделени архивните помещения, като архивите на Районна прокуратура гр. Радомир и Службата по вписванията се преместиха в други архивохранилища, за да се освободи повече място за съхранението на делата на Районен съд гр. Радомир. Помещението, находящо се на третия етаж до стаята за класифицирана информация и ползвано от ТО към РП гр. Перник бе освободено и отново възстановено за ползване от Районен съд гр. Радомир, като то се предостави на системния администратор за складово помещение.

В дейността на съдебната администрация липсват съществени пропуски. В работата на отделните служби стриктно се спазват утвърдените правила и норми. Съдебните служители в РдРС, с нивото си на компетентност, допринасят за повишаване на общественото доверие в правораздавателната система, допринасят за достъпното, прозрачно и срочно правосъдие, спазват етичните норми на поведение с висока отговорност и морал, и проявяват непрекъснат стремеж към усъвършенстване.

 Както съдиите, така и съдебните служители имат добра образователна и теоретична подготовка, а преобладаващата част от тях разполага със значителен практически опит.

 На всеки един магистрат и съдебен служител е предоставена възможността да се самоусъвършенства, чрез участие в различни семинарни обучения, организирани от НИП или други професионални организации.

 Антон Рангелов Игнатов – съдия, взе участие в обучение по проект „Разработка и внедряване в съдебната система на софтуер за ускорено създаване и възпроизвеждане на актове и други документи чрез диктовка и автоматично конвертиране на гласов запис в текст (VOICE-TO-TEXT) и съпътстващи системи за обработка“ – НИП София;

 Росен Пламенов Александров и Габриела Димитрова Младенова – съдии, участваха в семинар „Делба. Актуални въпроси на делбеното производство“ в гр.Благоевград;

 Габриела Димитрова Младенова – съдия, взе участие в организираното от НИП задължително въвеждащо обучение на новоназначени съдии на тема „Наказателен процес“ в гр.София – НИП;

 Мариана Любомирова Вучева – адм.секретар, взе участие в присъствено обучение на тема „Работа на съдебната администрация в условията на електронно правосъдие", в гр.София;

 Мариана Любомирова Вучева – адм.секретар и Емилия Чавдарова Джалева – гл.счетоводител, присъстваха на обучение организирано от ВСС и ОПДУ „Въвеждане на програмно бюджетиране в органите на съдебната власт ”, в гр.Банкя;

 Емилия Чавдарова Джалева взе участие и в обучение на тема „Актуални промени в законодателството и в софтуерната система Поликонт”, в гр. Несебър;

 Румен Димитров Рашев – системен администратор, участва в обучение на НИП „Инсталиране и настройка на вътрешна информационна платформа за нуждите на съда”, в гр.Пловдив, а също и в обучение по проект „Разработка и внедряване в съдебната система на софтуер за ускорено създаване и възпроизвеждане на актове и други документи чрез диктовка и автоматично конвертиране на гласов запис в текст (VOICE-TO-TEXT) и съпътстващи системи за обработка“ – НИП София. Участие в обучението взеха и Данислава Павлова – съдебен деловодител „Регистратура“, Марияна Маркова и Елмина Захова – съдебни секретари;

 Марияна Маркова и Елмина Захова – съдебни секретари, като изпълняващи задължението на заместник завеждащ регистратура класифицирана информация, участваха и в организираното от Държавната комисия по сигурността на информацията „Първоначално обучение по защита на класифицираната информация на служители по сигурността на информацията“ в гр.Банкя;

 Александър Кирилов Александров – шофьор, новоназначен служител и изпълняващ задълженията и на огняр, взе участие в присъствено обучение в курс по електробезопасност и курс СПО, организиран от Кооперация ЕЛОТ гр.София.

 На всички магистрати и съдебни служители е осигурено вътрешно обучение, във връзка с работа в ЕИСС.

 През изтеклия период не са образувани дисциплинарни производства срещу служителите от Радомирски районен съд. В края на 2023 г. дейността на всички е оценена в ежегодните атестации, като за петима от съдебните служители е направено предложение от атестационната комисия за повишаване в ранг.

**V. СГРАДЕН ФОНД И ТЕХНИЧЕСКА ОБЕЗПЕЧЕНОСТ**

 Сградата на Районен съд град Радомир е проектирана през 1937г. за един съдия, двама прокурори и съответните служители и практически функционира от 1947 г. През 2003 г. е изготвен проект за разширение и реконструкция на Съдебната палата. Началото на строителната дейност е поставено през месец септември 2005 г. и строителството е завършено през месец декември 2006 г. Застроената площ на пристройката е 237.108 кв.м. Разгънатата застроена площ на пристройката е 844.508 кв.м. Застроената площ на съществуващата сграда е 355.035 кв.м. Разгънатата застроена площ на съществуващата сграда е 953.700 кв.м. Общата разгъната застроена площ е 1 798.208 кв.м.

Разширението на сградата е постигнато чрез изграждане на пристройка от южната й страна. Функцията е единна. Постигнати са следните зони:

1. Съдебни зали
2. Зона прокуратура
3. Зона съдии

Предвидени са всички необходими кабинети и подстъпи към сградата:

1. Главен вход – запазва се съществуващият
2. Вход за арестанти с пряка връзка с две от съдебните зали
3. Служебен вход и вход за котелно помещение
4. Авариен изход

Сградата се характеризира с общо централно пространство, в което акцент е съществуващото стълбище. Около фоайетата по периферията на сградата са ситуирани кабинетите и деловодствата. По този начин сградата работи като единен организъм.

В момента Съдебната палата в гр. Радомир е една от най-модерните и функционални сгради в системата. Стопанисва се от Районен съд гр. Радомир и се ползва съвместно с ТО на РП гр. Перник, Служба по вписванията и ОЗ „Охрана“ гр. Перник. Сградата е на три етажа с шест съдийски кабинета и четири прокурорски кабинета, с отлични условия за работа, три съдебни зали, оборудвани със система за звукозапис и единадесет канцеларии за съдебни служители. Функционира стая за класифицирана информация с изградена регистратура по ЗЗКИ, отговаряща на всички стандарти и изисквания за такова помещение. Районен съд - Радомир разполага с Конферентна зала с 20 места за провеждане на конференции, отчетно-изборни събрания и обучения на персонала и срещи с ученици – участници в Образователната програма „Съдебна власт – информиран избор и гражданско доверие. Отворени съдилища и прокуратури“. В изпълнение на предписанията на Закона за интеграция на хората с увреждания, Закона за защита срещу дискриминацията, Закона за устройство на територията и Наредба № 6 за изграждане на достъпна среда в урбанизираните територии е изградена рампа за инвалидни колички, чрез която е осигурен и улеснен достъпът на хора с увреждания до Съдебната палата.

**VI. ОРГАНИЗАЦИОННИ И ДРУГИ ВЪПРОСИ.**

И през отчетния период дейността на съда е съобразена с постигане на целите за повишаване доверието в съдебната система, максимална прозрачност в работата на съда, бързо и качествено правораздаване и гарантиран достъп до правосъдие. За постигане на тези цели, съдът е реализирал качествено и своевременно съдебно-административно обслужване на гражданите, стриктно съблюдаване на установения вътрешен ред, повишаване на квалификацията и професионализма на съдиите и съдебните служители, осигуряване на отдалечен електронен достъп до делата. Дейността на съда е съобразена с произтичащите от Конституциите и законите принципи и задължения и е насочена към защита правата и законните интереси на гражданите, юридическите лица и държавата, към точното и еднакво прилагане на законите спрямо всички.

Комуникацията между съдиите и съдебните служители е постоянна, като екипния принцип стана основен в нашата работа. Съдът прилага механизми за ефективното участие на вещите лица и съдебните заседатели в процеса на правораздаване.

За утвърждаване на публичния образ на съда като професионална, авторитетна, отговорна и безпристрастна институция сме се постарали да работим по прозрачен начин и да информираме обществото за работата си:

- Съдът има нова действаща интернет-страница от месец декември 2019 г. - адресът е: https://radomir-rs.justice.bg/ и предоставя информация за административните услуги (старата страница беше с актуална информация до 31.12.2019 г.);

Наличието на уеб-страница на Радомирския районен съд осигурява официална информация на обществото чрез интернет без посредничеството на медиите. От нея могат да правят справки и журналистите. Гражданите, ползващи този метод за извършване на справки, могат да се информират за:

* услугите, които предоставя Районен съд Радомир;
* календар на насрочените заседания;
* информация за свършените и влезли в сила съдебни актове;
* списък на съдиите;
* телефони за контакт и указание за местоположението на канцелариите в съда;
* телефонен указател и банкова информация;
* информация за процедурите за подбор и наемане на служители при обявяване на свободни работни места;
* Тарифа за държавните такси;
* примерни съдебни бланки.

 В електронният сайт на съда, в меню „Обратна връзка“-Електронна кутия за предложения и сигнали, всеки гражданин може да подаде сигнал за извършени корупционни действия от страна на работещите в Районен съд – Радомир магистрати, държавен съдебен изпълнители, съдия по вписванията и съдебни служители, при и по повод изпълнение на служебните им задължения.Сигнали за наличие на корупционни действия, срещу работещи в Районен съд – Радомир, могат да се подават и в обозначената с надпис „Сигнали за корупция до Висш съдебен съвет“ кутия, монтирана в преддверието на І-ви етаж в Районен съд – Радомир.

 В съда стриктно се спазват утвърдените вътрешни Правила за случайното разпределение на делата, регламентиращи начина на определяне на съдията-докладчик, видовете дела, лицата, извършващи разпределението и прилагането на подбора чрез използване на опциите „определен/ръчно“ и „по дежурство“, като със заповед №224/01.08.2023г. и заповед №349/24.08.2023г. те са допълнени и актуализирани.

За решаване на въпроси по подготовката и организацията на правораздавателната дейност на съда, както и за нормалното му функциониране се използват административни заповеди на председателя, като през 2023 год. техният брой е 394.

В началото на отчетната година, със заповед №10 от 10.01.2023г. са утвърдени Правила за публикуване на съдебни актове.

Със заповед № 47 от 13.02.2023г., във връзка с получено писмо от Администрацията на Главния прокурор, отдел „ЕИСПП“, е създадена организация, след приключване на делото, всички събития да се въвеждат в системата от съдебните секретари.

Със заповед №239/15.08.2023г. е разпоредено, когато е подадено заявление в Бюрото за съдимост при Районен съд гр.Радомир, който не е този по месторождението на лицето, при наличие на бюлетин за съдимост, да се изисква служебно от съдебния служител, от съответното Бюро за съдимост по месторождение, данни за изтърпяно наказание и отбелязване на реабилитация.

Със заповед №165/06.06.2023г. е направена организация за дейността на съда през съдебната ваканция и са определени дати за насрочване на бързи производства по наказателни и граждански дела.

След встъпване в длъжност на съдия Младенова и във връзка с чл.259, ал.2 от Закона за съдебната власт и чл.6, ал.1 от Правилата за дейността на съдиите-наставници, със заповед №190/03.07.2023г., съдия Росен Александров бе определен като съдия-наставник на съдия Габриела Младенова.

Във връзка с решение на Пленума на ВСС по Протокол №44, т.4.4 от заседание, проведено на 15.12.2020г. и решение на Съдийската колегия на ВСС по Протокол № 23, т.3 от заседание проведено на 11.07.2023г., относно Анализ на констатираните от Инспектората на ВСС случаи на нарушаване правото на разглеждане и решаване на делата в разумен срок за периода 01.10.2022 г. - 31.03.2023 г. е издадена заповед №218/26.07.2023г., с която са предприети мерки за недопускане на констатираните от ИВСС пропуски.

През отчетния период няма комплексни планови проверки от Инспектората към Висшия съдебен съвет, по граждански и наказателни дела, след като в предходната година бяха направени две такива, обхващащи периода 2020 – 2021г., като и двете проверки не установиха съществени пропуски и нарушения в съдопроизводствената дейност на Радомирски районен съд. Въз основа на направените изводи, препоръки по отношение на проверената дейност не бяха направени.

През изтеклата година Съдебно изпълнителна служба продължи работата си чрез внедрена предходната отчетна година Информационна система на съдебното изпълнение (ИССИ), чрез която се осъществява ежедневен експорт на данни към Министерство на правосъдието, съгласно Наредба № Н-1 от 17.01.2022г.

Ежегодно, при започване на отоплителния сезон, Административният ръководител издава заповед за стриктно спазване на противопожарните мерки и определя отговорници за отделните помещения.

За подобряване събираемостта на вземанията на Съдебната власт е издадена заповед №389/29.12.2022г., с която е възложено на ЗС „Съдебно деловодство“, при прекратяване на изпълнително производство с присъдени суми в полза на Съдебната власт, своевременно да докладва делото на Административния ръководител за предприемане на действия по чл.435, ал.1, т.3 ГПК, която продължава да се спазва стриктно.

Встъпилите в длъжност през предходната година съдебни заседатели работят пълноценно и отговорно, като допринасят за обществения облик на съдебната система.

В РС - Радомир функционира система за финансово управление и контрол /СФУК/, регламентирана с вътрешни правила, утвърдени от административния ръководител, които бяха актуализирани през м. септември 2020 г., съгласно направените препоръки на дирекция „Вътрешен одит“ при ВСС, от направени констатации при извършени проверки в съдилищата. Налични са утвърдени процедури за поемане на задължение и извършване на разход, командироване, завеждане и изписване на краткотрайни и дълготрайни активи, документооборота на счетоводната документация и др.

Въведен е и действа механизъм за проверка и документиране на действително постъпилите по сметка на съда държавни такси, още при подаване на документите в служба „Регистратура“, както и предварителен контрол на всеки едни разход, който се извършва от административния секретар. Продължава преработването и актуализирането на вътрешните правила за осигуряване на условия за законосъобразно протичане на дейностите в съда съгласно ЗФУКПС. В края на отчетната година са изготвени и утвърдени:

* + Стратегически план на Районен съд гр.Радомир за периода 2024г. – 2027г.
	+ Стратегия за управление на риска и Риск-регистър на РдРС за 2024г.
	+ Оперативен план на съда за 2024г.
	+ Обучителен план на магистратите и съдебните служители за 2024г.

 Функционирането на съдебната администрация е с ясно формулирани правила и при отлични материални условия. Периодично се провеждат събрания на служителите, на които се разискват текущи проблеми в организацията на работата. През 2023 година нямаме постъпили сигнали или жалби за неетично поведение или корупция против служител в администрацията на Районен съд гр. Радомир.

В края на отчетната година, комисия, назначена със заповед на Председателя на Районен съд гр. Радомир, разгледа работните планове на всеки един служител и извърши атестиране на съдебните служители, като на всеки бе поставена крайна оценка съгласно изискванията и показателите в ПАС. След проведено обсъждане, комисията изрази становище, че през изтеклата година няма съществени пропуски в дейността на съдебната администрация, нямаше и споделени трудности от съдебните служители, възпрепятстващи изпълнение на служебните им задължения.

След успешните предходни години, с цел превенция и повишаване на информираността на подрастващото поколение за структурата, функциите и значението на съдебната власт в Република България, продължихме работа по Образователната програма „Съдебната власт – информиран избор и гражданско доверие. Отворени съдилища и прокуратури“ и през учебната 2022/2023г., по одобрената от ВСС и Министерство на образованието и науката Концепция на програмата. Въпреки значителния брой разгледани и решени дела през изминалата година, съдиите в РдРС намериха време да се включат в Програма, като основен лектор бе съдия Антон Игнатов и наставник – Мариана Вучева, адм.секретар. Проведоха се редица срещи с учениците от трите средни и едно основно училище в града ни, при които децата проявяваха интерес към поднесения лекционен материал и предизвикваха дискусии по темата.

По инициатива на Висшия съдебен съвет, във връзка с реализиране на годишната програма за дейността му и с цел повишаване на правната култура на гражданите и запознаване с работата на съдебната система, за поредна година, на 27.10.2023г., Районен съд гр.Радомир организира Ден на отворените врати. За мероприятието обществеността на гр.Радомир бе информирана чрез публикация на сайта на съда и оповестяване на публично достъпни места.

В деня на отворените врати ученици и граждани имаха възможност да се запознаят с работата на службите в съда, да разгледат съдебните зали, архива, да присъстват на съдебни заседания, да се срещнат с магистрати от съда и прокуратурата.

**VII. ПРЕДЛОЖЕНИЯ И ЦЕЛИ**

Считам, че през последните години са постигнати отлични резултати в работата на Районен съд - Радомир, които са следствие от общите усилия и отговорната работа, както на съдиите, така и на съдебните служители и ръководството на съда. Добрите практики в работата на съда следва да се запазят като намирам, че следва да бъдат следвани няколко приоритетни цели, които да бъдат осъществени посредством предприемане на мерки за реализирането им. Тези цели са свързани с бързина, ефективност, качество, достъпност и прозрачност на правораздавателната система.

**VIII. ЗАКЛЮЧЕНИЕ**

През отчетната 2023 г. постигнатите резултати се дължат изцяло на проявения професионализъм и отговорност при осъществяване на дейността на съда.

Както през предходните години, така и през 2023 г. се запазва много високият процент на приключилите в тримесечен срок дела. Запазва се и високият процент на потвърдените съдебни актове – както по граждански, така и по наказателни дела.

 През отчетната година са постигнати много добри резултати, за които принос има всеки един съдия и съдебен служител, работил в съда.

 Тези резултати станаха възможни благодарение на добрата екипна работа, спокойния микроклимат, изградените отношения на доверие и приемственост, всеотдайния труд, проявен висок професионализъм и лична ангажираност от страна на всеки един съдия и съдебен служител.

 Благодаря на всички колеги за свършената работа!

 Административен ръководител

 Председател на Районен съд- Радомир: (Ивета Павлова)